**Kúpna zmluva**

**podľa § 409 a nasl. Obchodného zákonníka v znení neskorších predpisov**

uzatvorená medzi zmluvnými stranami

**I.**

**Zmluvné strany**

**Kupujúci:**

Obchodné meno: **Mäsokombinát Púchov, a.s.**

Sídlo : Vsetínska 1354/15, 020 39 Púchov

IČO : 46 549 684

DIČ : 2023468678

IČ DPH : SK2023468678

IBAN : SK18 0200 0000 0039 7945 5954

Banka : VÚB, a.s.

Obchodný register: Okresného súdu v Trenčíne, oddiel: Sa, vložka 10829/R

Zastúpená : Pavol Farský – predseda predstavenstva

Email kontaktnej osoby: struharnansky@masokombinatpuchov.sk

**(ďalej len „Kupujúci“)**

 **a**

**Predávajúci:**

Obchodné meno:

Sídlo :

IČO :

DIČ :

IČ DPH :

IBAN :

Banka :

Obchodný register :

Zastúpená :

Email kontaktnej osoby:

**(ďalej len „Predávajúci“)**

**II.**

**Predmet plnenia zmluvy**

1. Kupujúci a Predávajúci uzatvárajú túto kúpnu zmluvu ako výsledok obstarávania v súlade s „Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020“ aktualizácia č.4.
2. Predávajúci sa touto zmluvou zaväzuje najmä dodať Kupujúcemu predmet zmluvy/ technológiu a previesť na neho vlastnícke právo k nej, zabezpečiť prípravu priestorov u Kupujúceho,  montáž a spustenie dodanej technológie do prevádzky a Kupujúci sa zaväzuje zaplatiť za technológiu a súvisiace práce kúpnu cenu podľa tejto zmluvy.
3. Tovarom pre účely tejto zmluvy je komplexná dodávka **„Mraziarenskej technológie“,** ktorej špecifikácia je uvedená v Prílohe č.1 Cenová ponuka a v Prílohe č.2 Špecifikácia predmetu zákazky, Cenová ponuka, Technická správa a Výkres mraziarenská technológia, ktorá je neoddeliteľnou súčasťou tejto zmluvy (ďalej ako „Mraziarenská technológia“ alebo tiež ako „Tovar“) a ktorú ako záväznú predložil Predávajúci v rámci procesu obstarávania, ktorá okrem dodávky samotnej technológie zahŕňa najmä, nie však výlučne:
* demontáž existujúcej mraziarenskej technológie u Kupujúceho,
* zabezpečenie nerušeného priebehu výrobného procesu u Kupujúceho počas práce Predávajúceho,
* príprava priestorov u Kupujúceho tak, aby v nich bolo možné umiestniť a implementovať Mraziarenskú technológiu,
* montáž/ inštalácia Mraziarenskej technológie,
* testovacie spustenie Mraziarenskej technológie,
* riadne spustenie Mraziarenskej technológie do prevádzky,
* zaškolenie pracovníkov Kupujúceho na obsluhu Mraziarenskej technológie,
* vystavenie/ zabezpečenie potrebných certifikátov a dokumentácie v súlade s platnou legislatívou potrebnej k obsluhe Tovaru

**III.**

**Kúpna cena**

1. Zmluvná cena je stanovená dohodou zmluvných strán v súlade so zákonom č. 18/1996 Z.z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z.z., ktorou sa vykonáva zákon Národnej rady Slovenskej republiky č. 18/1996 Z.z. o cenách v znení neskorších predpisov.

2. Za dodanie predmetu plnenia zmluvy v zmysle článku II. bod 3. a článku IV. bod 2, zaplatí Kupujúci Predávajúcemu dohodnutú cenu celkom vo výške:

**Cena za predmet zmluvy (netto): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR bez DPH,**

**slovom: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR bez DPH,**

**DPH vo výške: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR,**

**Cena za predmet zmluvy celkom: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR vrátane DPH,**

 **slovom: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR vrátane DPH**

3. Predávajúci si je plne vedomý okolností realizácie Predmetu zmluvy. Kúpna cena bola stanovená na základe ponuky Predávajúceho, ktorú Predávajúci vyhotovil po oboznámení sa s technickou dokumentáciou tvoriacou prílohu č. 1 a č. 2 k tejto Zmluve, po tváromiestnej obhliadke miesta dodania Tovaru a po zohľadnení prácnosti a časových limitov plnenia Predmetu zmluvy.

**IV.**

**Dodací termín a dodacie podmienky**

1. Dodací termín predmetu zmluvy: **do 10 mesiacov** odo dňa účinnosti tejto zmluvy.
2. Dodaním predmetu zmluvy sa rozumie:

a) Dodanie Tovaru bez vád, ktoré by bránili jeho užívaniu,

b) Tovar bude dodaný na adresu Kupujúceho uvedenú v Článku I tejto zmluvy,

c) Tovar bude dodaný v plnom rozsahu, nový, nepoužívaný, nebude vykazovať žiadne chyby, ktoré by obmedzili hodnotu zmluvného predmetu a použiteľnosť,

d) Súčasťou dodávky bude tiež doprava na miesto dodania, prípravné práce potrebné pre inštaláciu Tovaru, inštalácia Mraziarenského zariadenia vrátane vykládky a presunu v rámci haly, alebo v rámci iných výrobných priestorov Kupujúceho (za poskytnutia primeranej súčinnosti Kupujúceho), zapojenie zariadenia, zaškolenie zamestnancov a príslušná dokumentácia.

f) Tovar musí pri odskúšaní spĺňať všetky technické parametre uvedené v Prílohe č. 1 a v Prílohe č. 2 Špecifikácia predmetu zákazky a Cenová ponuka. V opačnom prípade, je Kupujúci oprávnený odstúpiť od zmluvy, požadovať vrátenie všetkých uhradených platieb a odvoz tovaru na náklady Predávajúceho.

**V.**

**Platobné podmienky a sankcie**

1. Platba za tovar bude uskutočnená nasledovne:
2. Predávajúci je oprávnený vystaviť konečnú faktúru v súlade s dojednanou celkovou výškou podľa článku III. po úplnom dodaní predmetu zmluvy, teda po **protokolárnom prevzatí predmetu kúpy Kupujúcim.** Splatnosť faktúry je 60 dní odo dňa jej doručenia Kupujúcemu. Prílohou faktúry bude protokol o prevzatí predmetu kúpy.
3. Zálohové platby pred a počas realizácie Predmetu zmluvy sa nedojednávajú.

2. Pokuty:

a) V prípade omeškania Predávajúceho s dodaním tovaru má Kupujúci právo uplatniť si zmluvnú pokutu vo výške 0,02 % z kúpnej ceny bez DPH za každý aj začatý deň omeškania.

b) V prípade omeškania Kupujúceho s úhradou faktúry má Predávajúci právo uplatniť si zmluvnú pokutu vo výške 0,02 % z kúpnej ceny bez DPH za každý aj začatý deň omeškania.

c) V prípade porušenia akejkoľvek zmluvnej povinnosti vyplývajúcej z tejto zmluvy pre Predávajúceho je Kupujúci oprávnený požadovať zmluvnú pokutu vo výške 300 EUR, ak nebola výška pokuty osobitne stanovená pri danej podmienke; rovnako tak je Kupujúci oprávnený od zmluvy odstúpiť. Nárok na náhradu škody tým nie je dotknutý.

d) V prípade ak Kupujúci odstúpi od tejto Zmluvy z dôvodov uvedených v tejto Zmluve, alebo z dôvodov definovaných v právnych predpisoch, vzniká Kupujúcemu nárok na zmluvnú pokutu vo výške 55% z hodnoty Mraziarenskej technológie, čo predstavuje náhradu škody Kupujúceho predstavujúcu sumu nenávratného finančného príspevku na základe zmluvy o poskytnutí nenávratného finančného príspevku a súvisiacich nákladov s tým spojených.

3 Odstúpenie od Zmluvy

a) Ak sa Predávajúci dostane do omeškania s plnením Predmetu zmluvy, alebo s dodaním Tovaru o viac ako 30 dní má Kupujúci právo od zmluvy odstúpiť.

b) Ak Predávajúci nedodá kompletný predmet Kúpnej zmluvy, tak ako je tento uvedený v Prílohe č. 1 Cenová ponuka a Príloha č. 2 Špecifikácia predmetu zákazky, Technická správa, Výkres mraziarenská technológia, resp. svojvoľne zmení bez súhlasu Kupujúceho akýkoľvek technický, výkonnostný, alebo iný parameter dodaného Mraziarenského zariadenia, alebo inej technickej infraštruktúry a tento nedostatok neodstráni ani do 30 dní od lehoty na plnenie Predmetu zmluvy uvedenej v článku IV. bod. 1 Zmluvy, má Kupujúci právo od Zmluvy odstúpiť.

4 Osobitne sa dojednáva, že nárok Kupujúceho na náhradu škody sa nekonzumuje zmluvnou pokutou.

**VI.**

**Záručná lehota, servis, náhradné diely**

1. Predávajúci je povinný poskytnúť záruku minimálne 12 mesiacov odo dňa protokolárneho prevzatia Tovaru. Počas záručnej doby je Predávajúci povinný poskytovať Kupujúcemu plnú záruku bez limitu pracovaných hodín alebo akýchkoľvek servisných poplatkov ako aj uplatňovania nárokov za dodanie náhradných dielov podliehajúcich záruke.

**VII.**

**Vlastnícke právo**

1. Vlastnícke právo k tovaru nadobúda Kupujúci dňom podpísania Protokolu o prevzatí oboma zmluvnými stranami a po zaplatení celkovej sumy kúpnej ceny vrátane DPH (ak je uplatniteľné vo vzťahu k Predávajúcemu) na bankový účet Predávajúceho uvedený v článku I tejto zmluvy.

**VIII.**

**Ostatné ustanovenia**

1. Vzájomné vzťahy zmluvných strán, vyplývajúce z tejto zmluvy, pokiaľ nie sú upravené touto zmluvou sa riadia príslušnými ustanoveniami Obchodného zákonníka v platnom znení ako aj všeobecne záväznými právnymi predpismi platnými na území Slovenskej republiky.
2. Zmeny alebo doplnenia tejto zmluvy môžu byť uskutočnené len formou písomného dodatku k tejto zmluve.
3. Predávajúci ku dňu uzavretia tejto zmluvy predloží Kupujúcemu zoznam navrhovaných subdodávateľov (Príloha č. 2 tejto zmluvy) s uvedením údajov o všetkých známych subdodávateľoch a údajov o osobách oprávnených konať za navrhovaných subdodávateľov v rozsahu meno a priezvisko, adresa pobytu a dátum narodenia.
4. V prípade akejkoľvek zmeny údajov o navrhovaných subdodávateľoch podľa bodu 3. tohto článku alebo v prípade zmeny navrhovaných subdodávateľov, Predávajúci túto zmenu oznámi Kupujúcemu doručením nového „Zoznamu subdodávateľov“ bezodkladne ako sa o takejto zmene dozvie, pričom v prípade zmeny navrhovaných subdodávateľov zároveň oznámi Kupujúcemu údaje podľa bodu 3. tohto článku tejto zmluvy o nových subdodávateľoch. Zároveň je Predávajúci povinný dodržať povinnosti v súlade so Zákonom č. 315/2016 Z. z. o registri partnerov verejného sektora a o zmene a doplnení niektorých zákonov aj v súvislosti s jeho subdodávateľmi.

**IX.**

**Záverečné ustanovenia**

1. Táto zmluva je vyhotovená v štyroch rovnopisoch, z ktorých Predávajúci obdrží jeden rovnopis a Kupujúci obdrží tri rovnopisy.

2. Táto zmluva je platná dňom podpisu oboma zmluvnými stranami a účinná dňom doručenia výzvy na začatie realizácie Predávajúcemu emailom, alebo písomne na kontaktný email/adresu uvedenú v článku I. tejto zmluvy.

3. Táto zmluva je uzatváraná v súlade s podmienkami príslušnej výzvy na predkladanie žiadostí o poskytnutie nenávratného finančného príspevku, čo Predávajúci a Kupujúci berú na vedomie.

4. Kupujúci a Predávajúci sa súčasne zaväzujú umožniť oprávneným zamestnancom poskytovateľa, MPRV SR, orgánom Európskej únie a ďalším oprávneným osobám v súlade s právnymi predpismi SR a EÚ, že umožnia vykonávať voči Predávajúcemu, alebo jeho dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a Predávajúci alebo jeho dodávateľ je povinný poskytnúť súčinnosť v plnej miere. Uvedenú povinnosť musia obsahovať aj zmluvy so subdodávateľmi Predávajúceho t.j. zazmluvneného víťazného uchádzača.

5. Predávajúci je povinný bezodkladne prijať opatrenia na nápravu nedostatkov, zistených pri výkone kontroly/auditu/overovania v zmysle správy z kontroly/auditu/overovania v lehote stanovenej oprávnenými osobami na výkon kontroly/auditu/overovania, pokiaľ sa na neho nedostatky vzťahujú a o splnení opatrení prijatých na nápravu zistených nedostatkov bezodkladne informovať kupujúceho.

6. V prípade porušenia povinností Predávajúceho, ktoré sú uvedené v článku IX., bod 5, Predávajúci je povinný nahradiť škodu vzniknutú Kupujúcemu v súvislosti s porušením týchto jeho povinností, alebo jeho nečinnosťou.

7. Súčasťou tejto zmluvy sú prílohy:

 Príloha č. 1 Cenová ponuka

 Príloha č. 2 Špecifikácia predmetu zákazky, Technická správa, Výkres mraziarenská technológia

 Príloha č. 3 Zoznam subdodávateľov

V \_\_\_\_\_\_\_\_\_\_\_\_\_\_\_, dňa: \_\_\_\_\_\_\_\_\_\_\_\_\_*(doplní uchádzač)* V Púchove, dňa: \_\_\_\_\_\_\_\_\_\_\_\_\_\_\_\_\_

Za Predávajúceho: Za Kupujúceho:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Pavol Farský**

 Konateľ Predseda predstavenstva

Mäsokombinát Púchov, a.s.

**Príloha č. 3 Kúpnej zmluvy**

**Zoznam subdodávateľov**

|  |  |  |  |  |
| --- | --- | --- | --- | --- |
| *P.č.* | *Názov firmy a sídlo subdodávateľa, IČO* | *Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)* | *Predmet prác alebo služieb* | *Podiel na celkovom objeme dodávky (%)* |
|  |  |  |  |  |
|  |  |  |  |  |
|  |  |  |  |  |

V\_\_\_\_\_\_\_\_\_\_\_\_\_\_\_\_\_ dňa: \_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Konateľ